# 20a etapa del Tour de França de 2012

La 20a etapa del Tour de França de 2012 es disputà el diumenge 22 de juliol de 2012 sobre un recorregut de 120 km entre les localitats de Rambouillet i l'Avinguda dels Camps Elisis de París.
El vencedor de l'etapa fou el britànic Mark Cavendish (Team Sky), que s'imposà a l'esprint en l'arribada a l'Avinguda dels Camps Elisis de París i d'aquesta manera aconseguia la seva tercera victòria d'etapa en la present edició, després de l'aconseguida en la 2a etapa i 18a etapa. El segon fou Peter Sagan (Liquigas-Cannondale), mentre que Matthew Goss (Orica-GreenEDGE) acabà tercer.

## Perfil de l'etapa

Tradicional etapa amb final a París. Dues petites cotes de quarta categoria precedeixen l'arribada a París i les vuit voltes al circuit de l'Avinguda dels Camps Elisis.

## Desenvolupament de l'etapa

El començament de la darrera etapa del Tour es desenvolupà, com és costum, dins d'un ambient distès i un pas lent per les barriades properes a París. No va ser fins a l'entrada al circuit quan es començà a rodar a fort ritme i es formaren els primers intents d'escapada. Així, a manca de 40 km es formà un grup amb onze ciclistes que aconseguiren fins a 30" sobre el gran grup. A 10 km sols quedaven tres ciclistes al capdavant, Sébastien Minard, Rui Costa i Jens Voigt, amb vint segons sobre el grup encapçalat pels equips dels esprintadors. Finalment, van ser capturats a manca de 3 km de meta. Al pas pel darrer quilòmetre, el mallot groc, Bradley Wiggins (Team Sky) es posà al capdavant del gran grup per preparar l'esprint per a Mark Cavendish. Cavendish guanyà l'esprint de manera clara, per davant de Peter Sagan (Liquigas-Cannondale) i Matthew Goss (Orica-GreenEDGE). Aquesta era la quarta victòria consecutiva a París de Cavendish, alhora que es convertia en el primer campió del món vigent en guanyar als Camps Elisis i arribava a la xifra de 23 triomfs parcials, cosa que el situà com el quart ciclista amb més etapes guanyades en les 99 edicions del Tour.

## Punts

| Esprint intermedi de l'Avinguda dels Camps Elisis, 3r pas per meta (km 84,5) Primer Danilo Hondo (GER)20 pts Segon Jens Voigt (GER)17 pts Tercer Cédric Pineau (FRA)15 pts Quart Patrick Gretsch (GER)13 pts Cinquè Rubén Pérez Moreno (ESP)11 pts Sisè Lars Ytting Bak (DEN)10 pts Setè Johan Vansummeren (BEL)9 pts Vuitè Manuel Quinziato (ITA)8 pts Novè Kevin de Weert (BEL)7 pts Desè Karsten Kroon (NED)6 pts Onzè Christian Knees (GER)5 pts Dotzè Michael Rogers (AUS)4 pts Tretzè Julien Fouchard (FRA)3 pts Catorzè Richie Porte (AUS)2 pts Quinzè Christopher Froome (GBR)1 pt | Esprint final de l'Avinguda dels Camps Elisis (km 120) Primer Mark Cavendish (GBR)45 pts Segon Peter Sagan (SVK)35 pts Tercer Matthew Goss (AUS)30 pts Quart Juan José Haedo (ARG)26 pts Cinquè Kris Boeckmans (BEL)22 pts Sisè Gregory Henderson (NZL)20 pts Setè Borut Božič (SVN)18 pts Vuitè André Greipel (GER)16 pts Novè Edvald Boasson Hagen (NOR)14 pts Desè Jimmy Engoulvent (FRA)12 pts Onzè Tyler Farrar (USA)10 pts Dotzè Koen de Kort (NED)8 pts Tretzè Luca Paolini (ITA)6 pts Catorzè Yohann Gène (FRA)4 pts Quinzè Sébastien Hinault (FRA)2 pts |

## Cotes

| 1. Cota de Saint-Rémy-lès-Chevreuse. 153m. 4a Categoria (km 36,5) (1,1 km al 6,7%) Primer Thomas Voeckler (FRA)1 pt | 2. Cota de Châteaufort. 155m. 4a Categoria (km 40,5) (0,9 km al 4,5%) Primer Rubén Plaza (ESP)1 pt |

## Classificació de l'etapa

| | Ciclista | Equip | Temps |
| 1 | Mark Cavendish (GBR) | Team Sky | 3h 08' 07" |
| 2 | Peter Sagan (SVK) | Liquigas-Cannondale | m. t. |
| 3 | Matthew Goss (AUS) | Orica-GreenEDGE | m. t. |
| 4 | Juan José Haedo (ARG) | Team Saxo-Tinkoff | m. t. |
| 5 | Kris Boeckmans (BEL) | Vacansoleil-DCM | m. t. |
| 6 | Greg Henderson (NZL) | Lotto-Belisol | m. t. |
| 7 | Borut Božič (SVN) | Astana Qazaqstan Team | m. t. |
| 8 | André Greipel (GER) | Lotto-Belisol | m. t. |
| 9 | Edvald Boasson Hagen (NOR) | Team Sky | m. t. |
| 10 | Jimmy Engoulvent (FRA) | Saur-Sojasun | m. t. |

## Classificació general

| | Ciclista | Equip | Temps |
| 1 | Bradley Wiggins (GBR) | Team Sky | 87h 34' 47" |
| 2 | Chris Froome (GBR) | Team Sky | + 3' 21" |
| 3 | Vincenzo Nibali (ITA) | Liquigas-Cannondale | + 6' 19" |
| 4 | Jurgen van den Broeck (BEL) | Lotto-Belisol | + 10' 15" |
| 5 | Tejay van Garderen (USA) | BMC Racing Team | + 11' 04" |
| 6 | Haimar Zubeldia (ESP) | RadioShack-Nissan | + 15' 43" |
| 7 | Cadel Evans (AUS) | BMC Racing Team | + 15' 51" |
| 8 | Pierre Rolland (FRA) | Team Europcar | + 16' 31" |
| 9 | Janez Brajkovič (SVN) | Astana Qazaqstan Team | + 16' 38" |
| 10 | Thibaut Pinot (FRA) | FDJ-BigMat | + 17' 17" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 421 pts 2n  André Greipel (GER) Lotto-Belisol 280 pts 3r  Matthew Harley Goss (AUS) Orica-GreenEDGE 268 pts | Classificació de la muntanya Ciclista Equip Punts 1r  Thomas Voeckler (FRA) Team Europcar 135 pts 2n  Fredrik Kessiakoff (SWE) Astana Qazaqstan Team 123 pts 3r  Chris Anker Sørensen (DEN) Team Saxo-Tinkoff 77 pts |
| Classificació del millor jove Ciclista Equip Temps 1r  Tejay van Garderen (USA) BMC Racing Team 87h 45' 46" 2n  Thibaut Pinot (FRA) FDJ-BigMat + 6' 13" 3r  Steven Kruijswijk (NED) Rabobank ProTeam + 1h 05' 48" | Classificació per equips Equip Temps 1r RadioShack-Nissan 263h 12' 01" 2n Team Sky + 5' 54" 3r BMC Racing Team + 36' 36" |

## Abandonaments

No es produí cap abandonament.

## Notes i referències

* 1 2 «ÉTAPE 20 - Rambouillet / Paris Champs-Élysées 120 km» (en francès). letour.fr. [Consulta: 24 juliol juny 2012].
* ↑ Westemeyer, Susan «Bradley Wiggins wins 2012 Tour de France». Cycling News. Future Publishing Limited, 22-07-2012 [Consulta: 22 juliol 2012].
* ↑ Atkins, Ben «Mark Cavendish puts a British seal on Bradley Wiggins victory». VeloNation. VeloNation LLC, 22-07-2012 [Consulta: 22 juliol 2012].
* 1 2 Brown, Gregor «Cavendish caps Sky's successful Tour with 'incredible' win in Paris». Cycling Weekly. IPC Media Limited, 22-07-2012 [Consulta: 22 juliol 2012].
* ↑ «Bradley Wiggins wins Tour de France title». BBC Sport. BBC, 22-07-2012 [Consulta: 22 juliol 2012].
* ↑ «El nou ordre mundial». El Punt-Avui, 23-07-2012. [Consulta: 24 juliol 2012].
* ↑ «Cavendish posa el llaç a París al Tour victoriós de Wiggins i l'Sky». El Periódico de Catalunya, 22-07-2012. [Consulta: 24 juliol 2012].